Държавен вестник, бр. 27, 2026 г., стр. 11

БРОЙ  27	
Д Ъ Р Ж А В Е Н  В Е С Т Н И К 	
СТР.  11   
1. прехвърлените средства от индивидуал­
ните партиди на лицата, на които е определено 
плащане по ал. 1;
2. прехвърлените средства по реда на ал. 7;
3. дохода от инвестирането на средствата 
на фонда.
(3) Във фонда се водят:
1. аналитични сметки на лицата, чиито 
средства са прехвърлени, в които се правят 
записи за прехвърлените средства и изплате­
ните суми на всяко лице;
2. отделна аналитична сметка за частта от 
дохода, с който не е извършена актуализация 
на срочните професионални пенсии за ранно 
пенсиониране и разсрочените плащания.
(4) От фонда по ал. 1:
1. се извършват плащанията по ал. 1 и 
дължимите средства на наследниците на по­
чиналите лица, получавали такива плащания, 
и се извършват разходи за тяхното изплащане 
в страната;
2. се извършват разходи за придобиването 
и продажбата на неговите активи;
3. се изплаща таксата по чл. 123ц;
4. се прехвърлят средства по реда на ал. 6, 
т. 1 и ал. 8;
5. не може да се извършват плащания, 
различни от предвидените в т. 1 – 4.
(5) При създаването, управлението и изчис­
ляването на необходимия размер на средствата 
във фонда се прилагат съответно разпоредбите 
на чл. 123р, ал. 2 – 6, 9, 10, 12, 14 и 18.
(6) В случай че при изчисляването по 
чл. 123р, ал. 12, т. 1 размерът на средствата 
на фонда е:
1. повече от 105 на сто от размера на за­
дълженията към лицата, получаващи срочни 
професионални пенсии за ранно пенсиониране 
и разсрочени плащания, и към техните нас­
ледници, превишението над 105 на сто може 
да се прехвърля в резерва по чл. 123ч, ал. 1;
2. между 100 и 105 на сто от размера на 
задълженията към лицата, получаващи срочни 
професионални пенсии за ранно пенсиони­
ране и разсрочени плащания, и към техните 
наследници, превишението над 100 на сто 
остава във фонда.
(7) В случай че при изчисляването по 
чл. 123р, ал. 12, т. 1 размерът на средствата на 
фонда е по-нисък от размера на задълженията 
към лицата, получаващи срочни професионал­
ни пенсии за ранно пенсиониране и разсро­
чени плащания, и към техните наследници, 
дружеството допълва разликата със средства 
от резерва по чл. 123ч, ал. 1, а при недостиг 
на средства в него – със собствени средства.
(8) Когато през предходните 5 години сред­
ства от резерва по чл. 123ч, ал. 1 са използвани 
за покриване на недостиг във фонда по ал. 1, 
тези средства се възстановяват на резерва до 
размера на превишението по ал. 6, т. 2.
Правила на фонд за извършване на пла­
щания
Чл. 123т. (1) Правилата на фонд за извърш­
ване на плащания се приемат от управителния 
орган на пенсионноосигурителното дружество 
заедно с решението за създаване на този фонд.
(2) Правилата по ал. 1 трябва да съдържат:
1. наименованието на фонда;
2. наименованието, седалището и адреса 
на управление на пенсионноосигурителното 
дружество, което го управлява;
3. пенсиите по чл. 167 и чл. 212, ал. 1, т. 1 
и 2, съответно пенсиите по чл. 168, ал. 1 и 
разсрочените плащания по чл. 167а, ал. 1 и 
чл. 248, ал. 2, извършвани от фонда, начина 
за определянето им и покритите рискове;
4. условията, реда, начина и сроковете за 
извършване на плащанията;
5. разходите по извършване на плащанията;
6. условията и реда за актуализация и за 
преизчисляване на плащанията;
7. целите, изискванията и ограниченията в 
инвестиционната политика на фонда;
8. методите и периодичността на оценка 
на активите на фонда;
9. условията и реда за водене на аналитич­
ните сметки във фонда за срочни плащания;
10. реда и начина за покриване на недостиг 
във фонда;
11. размера на таксата, събирана от пен­
сионноосигурителното дружество;
12. правата и задълженията на пенсионно­
осигурителното дружество, на лицата, полу­
чаващи плащания, и на техните наследници;
13. реда и начина за предоставяне на инфор­
мация на лицата, получаващи плащания, и на 
техните наследници, и за обяви и съобщения, 
свързани с дейността на фонда;
14. условията и реда за изменения и до­
пълнения на правилата;
15. изрично посочване на запазването на 
права на лицата с отпуснати плащания преди 
приемането на съответната промяна в пра­
вилата, и техните наследници и на поетите 
задължения към тях;
16. датите на приемането на правилата и на 
последващите изменения и допълнения в тях.
(3) При подаване на заявление за отпускане 
на пенсия по чл. 167, чл. 168, ал. 1 или чл. 212, 
ал. 1, т. 1 или на еднократно или разсрочено 
изплащане по чл. 167а и чл. 248, ал. 2 във 
връзка с участие във фонд за допълнително 
доброволно пенсионно осигуряване осигуре­
ното лице получава при поискване заверено 
копие от правилата на фонда за извършване 
на съответния вид плащане, действащи към 
датата на подаване на заявлението.
(4) При извършването на изменения и до­
пълнения в правилата на фонда за извършване 
на плащания правата на лицата, получаващи